In Christi nomen. Noticia qualiter vel quibus presentibus, veniens Fluduinus presbiter in villa Bucego, curtilo juris sui, in fine Buceiacense vel in ipsa villa Bucego, quem de consobrinis suis, his nominibus Lliomo et Burghardo, per epistolam vendicionis, dato precio, comparavit. Ipse curtilus abet perticationes, in longo, perticas agripennales XVIII; et in lato, in uno front, perticas II et pedes V; de alio vero latus, perticas III et pedes III; abet ad fines, de uno latus et uno front, ipsi eredes tenent; et de uno latus, Gertrudis tenet; et de uno front, fluvius Escrabanta. Ipso curtilo, infra istas terminaciones vel perticationes, per epistolam comparationis et per wasonem, Fluduinus presbyter Isac, nepotem suum, investivit, eique coram testibus tradidit, presentibus his. Signum Gerberto. S. Girbaldo. S. Geraldo. S. Ilduino, S. Deittimio. Facta noticia die dominica, medio mense martio anno XXVIII regnante domno nostro Karolo rege.